Nr. 2513/ 5 / 03.09.2025

Director,

Prof.Cristea.Maria

**Strategia internă de evaluare a calității**

**pentru perioada 2025-2026**

**PARTEA I. MOTIVAŢIA**

Ca **misiune**, Colegiul Național „Iancu de Hunedoara” își propune să cultive personalitatea elevilor prin integrarea lor – în funcție de capacitatea lor de efort și de aptitudinile descoperite – într-un proiect de cunoaștere care răspunde provocărilor pe care le ridică spațiile comunitare contemporane.

În acest sens, misiunea școlii e de a fi deschisă către toți membrii comunității, de a veni în întîmpinarea nevoilor de dezvoltare umană și culturală pe care le au tinerii din zona noastră. Şcoala satisface nevoile fiecărui elev de a se simţi competent în a deţine şi utiliza informaţia, deschis spre schimbare şi spre învăţarea şi respectarea valorilor unei societăţi democratice.

Suntem preocupaţi de formarea elevilor, descoperirea talentelor, de cultivarea şi dezvoltarea acestora.Oferta educaţională este bogată şi variată şi se stabileşte în funcţie de resursele umane, opţiunile elevilor, vizând promovarea unui învăţământ deschis şi flexibil, capabil:

- să ofere elevilor din judeţul Hunedoara oportunităţi de educaţie de înaltă calitate în domeniul învăţământului primar, gimnazial, liceal și postliceal, în condiţii de egalitate, fără deosebire de sex, vârstă, etnie, religie sau apartenenţă politică;

- să sprijine dezvoltarea nivelului educaţional la standarde de performanţă conforme dimensiunii europene pentru integrare în şcoli postliceale și în universități;

Dacă ne facem o strategie asupra valorilor pe care vrem să le promovăm şi a ceea ce aşteptăm de la şcoală, ceea ce dorim sau trebuie să devină şcoala, înainte de a trece la proiectarea schimbării, este necesar să ştim exact situaţia existenta, adică să-i facem diagnoza.

**Observații:**

Una dintre resursele educaționale primordiale este **timpul**. Gestionarea timpului la clasă aduce și una dintre problemele importante ale învățămîntului actual: neadaptarea la **viteza** de circulație a informației astăzi și la forma sub care ea circulă cel mai frecvent în mediul real și virtual, **imaginea.**

Performanța în educație poate fi obținută și printr-o adaptare a curriculumului – acolo unde este posibil – la ideea de *lectură a imaginii*, înțeleasă ca trecere de la activitatea tradițională de predare-învățare, unde elevii, în preluarea în caiet a datelor indicate de profesori, sînt mai degrabă pasivi, la o activitate de lucru cu iamginea dată.

De exemplu, la **Biologie**, timpul dedicat realizării unor **desene la tablă** și preluării lor în caiet e dedicat înțelegerii elementului discutat așa cum este el reprezentat într-o **imagine preexistentă**: pe care profesorul o **proiectează pe ecran** și pe care elevii o au în față de suport analogic (hârtie) sau – în timp – digital (tabletă, telefon); cu existența unei baze de date aferente, pe discipline – care să fie accesibilă elevilor ca material uzual de lucru la clasă și acasă. Ceea ce se câștigă în acest sens: **corectitudinea informației, diseminată cu exactitate**; apropierea elevilor de ideea de imagine – sub o formă apropiată de cea pe care o întâlnesc în cotidian: ca imagine dată (propusă de instituții exterioare) – și **o lectură corectă** a acesteia.

La **Istorie** sau **Geografie** – lucrul cu hărțile evenimentelor istorice, existența unor **enciclopedii foto-video** cu evenimentele majore ale secolului trecut; lucrul cu hărți și materiale foto-video ale locurilor despre care se discută, posibilitatea de a avea baze de date accesibile elevilor, parte din baza didactică a disciplinei, ar facilita obișnuirea elevilor de a lectura și a folosi adecvat (din punct de vedere cultural) imaginile, de asemenea, ar facilita înțelegerea utilității pe care o au (o pot avea) imaginile și ar ușura găsirea imaginilor relevante pentru demersurile specifice intereselor pe care le au elevii.

Existența unor **enciclopedii** audio-video este esențială și pentru **Educația vizuală** și **Muzicală**, înțelegerea marilor curente din Pictură sau Fotografie, înțelegerea formelor muzicale din muzica clasică și înțelegerea trecerii de la muzica clasică la muzica populară fiind elemente de **maximă importanță în educarea fiecărui tînăr**.

Înțelegerea relațiilor existente între formele de gestionare a unui discurs – prin **text literar**, prin **imagine în mișcare** – poate prinde contur prin integrarea (ca extensii la programa de bază a **Limbii și literaturii române**) a unor lecții despre relația carte-film, în care să fie discutate Imaginile personajelor în cele două contexte, ideea de *adaptare cinematografică*, **specificitatea de discurs** (=imagine a unui discurs) a fiecărui act de expunere. Unde existența unei/unor săli multimedia se dovedește, din nou, crucială pentru abordarea unui astfel de demers în înteriorul școlii și în proiecte derulate în relație cu ONG-uri precum ***Asociația culturală Macondo***, care derulează programul **„Cinema-Edu”** sau **„Filme pentru liceeni”** (în cadrul cărora organizează **și WorkShop-uri pentru profesori**) sau ***One World Romania***, care organizează periodic clubul de film ***One World Romania la Școală****.*

Disciplinele **Socio-Umane** pot activa drept **pilon într-o abordare transdisciplinară** care să urmărească liniile de **lectură a imaginilor** și relația lor cu **conștiința umană**. Evoluția mentalităților, înțelegerea discursului de gen, problema comunicării și importanța discursului în crearea comunității, înțelegerea conceptului de autoritate și evoluția sa în relație cu discursul existent în comunitate, toate acestea sînt teme de dezbatere în interiorul disciplinelor socio-umane; **dezbaterile**, puse într-un **context transdisciplinar**, ar facilita trecerea celorlalte discipline spre o **folosire optimă** a resursei de **timp**, prin accentul pus pe **imagine**, pe **valoarea sa didactică** – prin care, treptat, se poate evidenția valoarea socială a imaginii și posibilitățile de **a valorifica imaginea** în uzul său.

Considerăm că un **învățămînt modern** – unul adecvat actualității – nu poate fi gestionat în lipsa unei **preocupări autentice față de imagine**, tocmai fiindcă acesta este elementul de circulație mondială: e o avalanșă de imagini (care provoacă și o inflație a Imaginii, conștientizată în inflația – sau inflamarea – imaginii personale, simptomatică în conturile de facebook ale tinerilor), care amendează însăși înțelegerea funcționării umane la nivel de imagine într-o lume în care conștiința umană crește cu și în imagini. Instituțiile de învățământ aici trebuie să intervină, cu o pedagogie a imaginii (generale), pentru o educație în ceea ce privește înțelegerea și gestionarea propriei imagini, drept conduită de viață (socio-politică).

În același timp, un rol esențial în această abordare, îl are revenirea lucrului cu **imaginea reală**, descoperită individual, în cadrul materiilor care țin de **spațiul educativ de *real* și de științele naturii**. Reutilarea cabinetelor de specialitate: fizică, chimie, biologie și **întoarcerea spre experiment** și, dinspre experiment, spre **înțelegerea teoretică** a ceea ce a fost experimentat.

În această perspectivă, încercarea primă a comisiei CEAC a Colegiului Național „Iancu de Hunedoara” pentru mandatul 2024-2025 va fi aceea de **a identifica surse de finanțare exterioare** (proiecte europene, norvegiene, întocmirea unor dosare de finanțare în acest sens) pentru a putea implementa aceste idei legate de dotarea materială a unității noastre de învățământ simultan cu stabilirea liniilor de intersecție în dezvoltarea unor traiectorii interdisciplinare prin parcurgerea cărora elevii să aibă acces la fațetele multiple ale imaginilor încă din primul ciclu școlar.

De asemenea, interesul nostru se va îndrepta și spre posibilitățile de a îmbunătății **Serviciile Medicale și de Consiliere**existente în școală și spre posibilitatea de a facilita elevilor accesul la informații importante legate de prevenirea gripei, de nutriție, de îngrijire personală.

**Analiza SWOT:**

**Puncte tari (S)**

* toate cadrele didactice calificate
* număr mare de cadre didactice cu Doctorat, cuGradul I şi II;
* cadre didactice perfecţionate prin stagiile de formare în problematica reformei: abilitare curriculară, evaluare, inteligenţe multiple, negocierea conflictelor;
* directori formati în managementul educaţional;
* existenţa programelor M.E.N. de formare a cadrelor didactice;
* număr mare de elevi cu medii cuprinse intre 8-9 și 9 -10;
* obținerea unor rezultate bune la evaluările naționale finale;
* colaborarea cu Primăria;
* existenţa a 4 cabinete de informatică dotate cu 65 de calculatoare, 30 laptopuri, 2 imprimante de retea, 2 imprimante color, 3 proiectoare, 2 panouri;
* existența laptopurilor și proiectoarelor în fiecare catedră;
* preocuparea conducerii unităţii în dezvoltarea bazei materiale;
* exploatarea eficientă a resursei de timp în respectarea programelor, în pregătirea suplimentară a elevilor;
* existenţa reţelei de informatizare la nivelul şcolii;

**Puncte slabe (W)**

* absenteismul în rândul elevilor;
* neimplicarea unor cadre didactice în actul decizional şi educaţional;
* insuficienta utilizare a laboratoarelor și a materialului didactic existent, el însuși parțial uzat moral;
* planificarea ineficientă în unele situaţii a reformei de timp;
* insuficienta preocupare pentru promovarea orei educaţionale;
* consilierea elevilor pe dezvoltarea personală încă deficitară;
* flux informaţional discontinuu şi distorsionat;
* prezenţa formalismului în activitatea comisiilor constituite la nivelul şcolii;
* neactualizarea fondului de carte din Biblioteca școlii.

**Opotunităţi (O)**

* învăţământul este prioritate naţională;
* deschiderea faţă de internaţionalizare;
* existenţa programului de guvernare care prevede dotarea cu calculatoare a unităţilor şcolare;
* lărgirea ofertei de formare continuă a personalului didactic prin multiple forme; deschiderea tinerei generaţii către operarea pe calculator;
* existenţa multiplelor posibilităţi de informare (internet) şi de formare a cadrelor didactice (programe naţionale, internaţionale);
* încheierea contractelor-cadru de colaborare între Primărie şi şcoală;
* disponibilitatea/deschiderea consiliului local faţă de problematica şcolii;
* creşterea gradului de autonomie instituţională a şcolii;
* accentuarea rolului parteneriatului în dezvoltarea unităţii şcolare.

**Ameninţări ( T)**

* mediu social problematic: părinții pleacă la muncă în străinătate sau în alte localități, astfel că timpul dedicat de familie vieții școlare este uneori mic, alteori absent;
* lipsa instrumentelor prin care școala să poată oferi ajutor major elevilor cu situații familiale problematice;
* lipsa abilităţii de a lucra în grup şi în echipă, manifestate la unele cadre didactice;
* mentalităţi în rîndul elevilor: s-a creat obiceiul de a fugi după note mari fără acoperire.
* bugetul limitat al comunităţii locale faţă de nevoile şcolii.
* ritmul accelerat al schimbărilor tehnologice conduce la uzura morală a echipamentelor existente
* Perceperea eronată de către o parte a comunităţii a problematicii vaste din activitatea şcolii.

**PARTEA a II-a. PROIECTAREA ŞI PLANIFICAREA**

**ACTIVITĂŢII DE EVALUARE A CALITĂŢII**

**ŢINTELE STRATEGICE ALE EVALUĂRII CALITĂŢII (rezultate din**

**diagnoza PDI şi ţintele strategice formulate în PM):**

* reconsiderarea managementului şcolii în vederea continuării reformei prin implementarea curriculum-ului naţional şi stabilirea lui la decizia şcolii în funcţie de specificul acesteia şi de nevoile comunităţii locale;
* fomarea unui corp profesoral capabil să aplice reforma în învăţământ şi care să formeze o echipă;
* realizarea unei unităţi formale Şcoală - Comunitate, în vederea susţinerii şcolii în ceea ce priveşte asigurarea unui proces educaţional de calitate prin intermediul activităţilor extracurriculare;
* asigurarea unui climat de muncă ambiant pentru elevi, personal didactic şi nedidactic, prin comunicare fluentă şi deschisă, de calitate, cu relații de colaborare şi de respect reciproc;
* asigurarea pentru fiecare elev din şcoală a accesului la calculator (cel puţin o ora/săptămână) şi la internet; sprijinite prin introducerea în CDȘ a unei discipline care să ajute elevii să identifice informația de care au nevoie și să evidențieze modul coerent de a o folosi, de a o integra în bagajul lor de cunoștințe.
* cultivarea conștiinței calității la elevi prin pregătirea lor în relație cu ceea ce înseamnă redactarea corectă a textelor, înțelegerea noțiunii de *plagiat*, disciplina culturală;
* dezvoltarea parteneriatelor educaţionale cu părinţii, poliţia, comunitatea locală;
* dotarea şcolii cu: aparatură electronică, accesul la internet în toate spațiile școlare, amenajarea unei săli de lectură, dotarea bibliotecii cu cărţi noi, pe fiecare specialitate;
* parteneriat educaţional internaţional în vederea deschiderii orizontului social și de comunicare pentru elevi și cadre didactice.

**ABORDĂRI STRATEGICE:**

***1. Dezvoltarea curriculară***

* Optimizarea activitatii didactice la toate disciplinele in concordanta cu planurile de învățământ, adaptarea curriculum-ului national prin consultarea elevilor
* Echilibrarea componentelor formativ – informativ, educativ – instructiv, creativ – recreativ.
* Structurarea metodologică a activităților didactice în concordanță cu noile obiective și principii educaționale ale curriculum-ului național.
* Aplicarea diferențiată a propunerilor prin proiectarea conținuturilor neobligatorii, lăsate la decizia școlii,în funcție de particularitățile colectivelor de elevi.
* Asigurarea fiecarui elev posibilitatea de a se conectala internet oriunde în interiorul școlii.

***2. Dezvoltarea resurselor financiare***

* accesarea de fonduri europene pentru posibilitatea de a amenaja săli multimedia – într-o primă etapă - pentru disciplinele Socio-umane, pentru Istorie, Geografie, Educație vizuală și Muzică. Refacerea și dotarea cabinetelor de Fizică, Biologie și Chimie cu instrumentar de specialitate.

***3. Dezvoltarea resurselor materiale***

* Imbunătățirea și dotarea continuă a școlii cu aparatură electronică (laptopuri, proiectoare, sistem de sunet)şi a bibliotecii cu cărți din toate ariile curriculare.
* Amenajarea de săli multimedia, dotarea cabinetelor de fizică și științe ale naturii cu instrumentar de specialitate.
* Achiziționarea de resurse multimedia (enciclopedii, filme, discuri muzicale) pentru lărgirea posibilităților de lucru pe materiile Socio-umane, Istorie, Geografie, Educație vizuală și Muzică.

1. ***Dezvoltarea resurselor umane***

* Se va realiza prin formare continuă: înscrierea si promovarea examenelor de graddidactic, cursuri de formare , activităţi de comisie, asistenţe si interasistenţe, lecţii demonstrative.

1. ***Dezvoltarea resurselor de timp***

* Se va realiza prin dezvoltarea unei scheme orare bine-gandite, care să ţină cont de curba de efort a elevului, cât și de particularităţile zonei.

1. ***Dezvoltarea resurselor de informație***

Dezvoltarea rețelei de interenet, abonamente la revistele de specialitate, Monitorul Oficial.

**TERMENE DE APLICARE, ROLURILE ŞI RESPONSABILITĂŢILE**

**DIFERITELOR PERSOANE ŞI GRUPURI :**

**A.** Managementul școlii va fi anual reconsiderat în funcție de specificul unității școlare și de nevoile comunității. Anual, evenimentele tradiționale, specifice unității scolare (Balul bobocilor, Ziua absolventului) se vor derula conform programului extracurricular.

**B.** Conducatorul echipei școlii este managerul unitatii scolare. In cadrul scolii, cadrele didactice discuta in comisii, in consiliul profesoral si in consiliul de administratie, obiectivele generale correlate cu cele de la nivelul fiecarei discipline şi strategiile didactice.

Activitatile cadrelor didactice se desfasoara pe baza planificarilor calendaristice, conform programelor scolare in vigoare.

In cadrul scolii functioneaza mai multe comisii din care amintim:

* ***Consiliul profesoral*** format din 117 cadre didactice, prezidat de directorul școlii.
* ***Consiliul de administratie*** format din 11 membri:
* Prof. Maier Lucian- director adjunct
* Prof. Cristea Maria- director adjunct
* Trandafir Irina reprezentantul parintilor
* Bolosin Florin reprezentantul Consiliul Local
* Toplician Mircea - reprezentantul parintilor
* Sandra Irina -reprezentantul sindicatului
* Borca Claudia- reprezentantul Consiliului local
* Palcau Ciprian - reprezentantul Consiliului local
* Matei Tatiana – invatator
* Trandafir Corina- profesor
* Butu Sebastian- reprezentantul elevilor

și managerul unității școlare.

*Acestea isi desfasoara activitatea o data pe luna sau de cate ori este nevoie, pe baza unei tematici aprobate in luna septembrie a fiecarui an scolar, pe baza raportului anual si semestrial sau pe baza programului managerial.*

* ***Comisia pentru curriculum*** formata din 11 membri este condusa de **prof**. **Cristea Maria.** Comisia are urmatoarele atributii:
  1. - elaborarea proiectului pentru curriculum
  2. - oferta educationala a scolii
  3. - metodologia de aplicare a activitatii de consiliere si orientare (tabel cu diriginți
* ***Comisia pentru întocmirea orarului***, formata din 3 membri este condusa de dir **prof. Cristea Maria** si are următoarele atribuţii:
* Realizarea orarului școlii în timp util și în conformitate cu planurile-cadru
* Realizarea unor orare speciale în situații cu totul deosebite
* ***Comisia de Evaluare și Asigurare a Calității în învățământ***, formata din 9 membrii este condusa de **prof. Maris Cristina** si are următoarele atribuţii:
* Verificarea și intocmirea actelor de planificare și aprecierea calității acestora
* Întocmirea propriului calendar de activități
* Verificarea și monitorizarea activității didactice în școală
* Gândirea unor proiecte care să ajute în implementarea unui învățământ de o calitate înaltă
* ***Comisia tehnica de prevenire si stingere a incendiilor***, formata din 3 membri este condusa de **Prof.Apostol George** si are următoarele atribuţii:
* Întocmirea documentelor de instruire a personalului didactic și nedidactic
* Cunoașterea și respectarea normelor de PSI și pentru situații de urgență
* Să afișeze interdicții pentru personalul didactic și nedidactic
* ***Comisia comisiile metodice/ constituirea catedrelor***, formata din 11 membri este condusa de **prof. Cristea Maria**  si are următoarele atribuţii:
* Verificarea și intocmirea actelor de planificare și aprecierea calității acestora
* Întocmirea propriului calendar de activități
* realizarea Planului activităţilor metodice;
* Verificarea respectării curriculum-ului
* Urmărirea calendarului de activități din aria curriculară

Responsabilii pentru fiecare subcomisie in parte sunt:

* Limba si literatura romana- Lazar Valeria
* Informatica si matematica– Stroe Andreea
* Stiinte- Petrutiu Ileana
* Limbi moderne- Kiss Irma
* Om si societate – Sopincean Mihaela
* Arte, Tehnologii, Educatie Fizica si Sport – Maris Cristina
* Nursing- Pascal Simona
* Inv prescolar si primar- Voinea Soptea Cesius
* ***Comisia de parteneriate și proiecte educative,*** este formată din 7 membrii,este condusa de **prof. Buzatu Carmen,** care are ca obiectivscrierea si aplicarea de proiecte.
* elaborează și propune CA al școlii Programul activităților educative;
* se vor ocupa de procurarea si prezentarea noutatilor editoriale
* vor sprijini cadre didactice tinere in vederea obtinerii gradelor didactice si definitivatului

**Scopuri:**

1. sa incurajeze tinerii sa traiasca in pace, fara sa se gandeasca la diferente sociale in cadrul clasei, scolii, comunitatii
2. sa-si poata face cunoscute culturile diferite una alteia
3. sa-si imbunatateasca cunostintele si sa experimenteze conversatia in diferite limbi in special in limba engleza

* ***Comisia pentru prevenirea si combaterea violentei in mediul scolar,*** este formata din 12 membrii, este condusa de **prof. Muha Alina**
* ***Comisia responsabila cu activitati extrascolare si programul Scoala Altfel,*** este formata din toti profesorii diriginti, este condusa de **prof. Scurtu Delia**
* ***Comisia pentru ritmicitatea notarii,*** este formata din 7 membrii, este condusa de director **prof. Cristea Maria**  are urmatoarele atributii;
* ***Comisia metodica a dirigintilor,*** este formata din profesorii diriginti, este condusa de **prof. Scurtu Delia**
* ***Comisia metodica invatamant primar si prescolar*** este formata din invatatori, educatori, este condusa de **prof. Matei Tatiana.**
* ***Comisia organizare de desfasurare a examenului de corigenta si incheierea situatiei scolar e***este formata din 3 membri, este condusa de **prof. Cristea Maria .**
* ***SIIIR***, responsabil dir. **Prof Cristea Maria**
* ***Comisia de nursing,*** este formata din 3 membri, este condusa de **prof. Pascal Simona**
* ***Comisia de mentorat didactic si formare in cariera didactica***,sub conducerea **prof. Lazar Valeria**
* ***REVISAL,*** este formata din 2 membri, este condusa de **dir. Bucur Florin**
* ***EDUSAL,*** este formata din 2 membri, este condusa de **dir Bucur Florin**
* ***Comisia de formare profesional,*** este formata din 10 membri, este condusa de **prof Ionescu Alexandra**
* ***Comisia pentru serviciu pe scoala,*** este formata din 6 membri, este condusa de **prof. Iacob Cosmina**
* ***Comisia pentru promovarea imaginii scolii,*** este formata din 14 membri, este condusa de **dir. Bucur Florin**

**AVANTAJELE OPŢIUNILOR :**

Am ales aceste ținte strategice pentru că ele conduc la creșterea calității educaționale în școală și lărgesc accesul la educație al elevului.

Țintele alese sunt necesare pentru dezvoltarea unității școlare.

**PARTEA a III-a. MODALITĂŢI DE IMPLEMENTARE**

**A STRATEGIEI DE EVALUARE A CALITĂŢII**

**CADRUL LEGAL**pentru funcţionarea CEAC este:

1. Legea nr. 87/2006 pentru aprobarea O.U.G. nr. 75/2005 privind asigurarea calităţii art. 11 şi 12;
2. Regulamentul de organizare şi funcţionare a unităţilor de învăţământ preuniversitar aprobat O.MEdC. nr. 4925/2005;
3. Strategia descentralizării învăţământului preuniversitar aprobată prin Memorandum în Şedinţa de Guvern din 20 decembrie 2005.

**SISTEMUL DE EVALUARE A CALITĂŢII URMĂREŞTE :**

1. Îmbunătăţirea calităţii întregii activităţi din şcoală;
2. Asigurarea informării şi evaluarea satisfacţiei grupurilor semnificative de interes (elevi, părinţi, corp profesoral, comunitate locală);
3. Revizuirea şi optimizarea politicilor şi strategiilor educaţionale de la nivelul unităţii şcolare.

**PROCESELE PRIN CARE SE ASIGURĂ CALITATEA SUNT:**

1. Planificarea şi realizarea activităţilor de învăţare (curriculare şi extracurriculare);
2. Asigurarea resurselor pentru activităţile de învăţare planificate şi prin organizarea situaţiilor de învăţare;
3. Activitatea cadrelor didactice în clasă, în şcoală şi în comunitate;
4. Obţinerea şi evaluarea rezultatelor învăţării;
5. Managementul strategic şi operaţional al unităţii şcolare;
6. Asigurarea comunicării cu actorii educaţionali esenţiali (elevi şi părinţi) şi cu întreaga comunitate precum şi asigurarea participării comunităţii la viaţa şcolară şi a şcolii la viaţa comunităţii;

**PARTEA a IV-a. INSTRUMENTE ŞI PROCEDURI**

**DE EVALUARE INTERNĂ (AUTOEVALUARE) A CALITĂŢII**

**PROCEDURA DE EVALUARE INTERNĂ (AUTOEVALUARE) A CALITĂŢII:**

1. Selectarea domeniului/temei/temelor (în cazul în care evaluarea nu vizează toate domeniile prevăzute de lege);
2. Diagnoza nivelului de realizare;
3. Judecarea nivelului realizare;
4. Identificarea slăbiciunilor şi a ţintelor pentru intervenţiile de remediere /dezvoltare;
5. Crearea unui grup de lucru;
6. Modificarea /optimizarea proiectului de dezvoltare instituţională şi a planurilor operaţionale asociate;
7. Desfăşurarea activităţilor de dezvoltare /optimizare /remediere;
8. Reaplicarea instrumentului de evaluare.

**TIPURI DE INSTRUMENTE PENTRU EVALUAREA INTERNĂ (AUTOEVALUAREA) CALITĂŢII:**

1. Fişe şi alte instrumente de evaluare;
2. Declaraţii de intenţie ale comisiilor de specialitate din şcoală;
3. Chestionare **;**
4. Ghiduri pentru interviuri ;
5. Ghiduri de observaţie ;
6. Tipuri de proiecte ;
7. Rapoarte scrise;
8. Diferite fişe de apreciere ;
9. Plan operaţional ;
10. Fişe de analiză a documentelor şcolii;
11. Obiecte concrete: rezultate „materiale” ale proiectului;
12. Documente de politică educaţională elaborate la nivel naţional, regional şi locale;
13. Standarde, metodologii, ghiduri bune practici, alte instrumente privind evaluarea instituţională şi asigurarea calităţii, elaborate la nivel naţional, regional sau local.

**PARTEA a V-a. MODALITĂŢI ŞI PROCEDURI**

**DE ÎMBUNĂTĂŢIRE A CALITĂŢII**

1. Se selectează domeniul şi criteriul/criteriile avute în vedere, cf. ,,Standardelor de acreditare şi de evaluare periodică” ( H.G.21/18.01.2007 sau art 10 din O.U.G. nr.75/12.07.2005 aprobată cu completări şi modificări prin LEGEA nr. 87/2006)

2. Se urmăreşte îndeplinirea indicatorilor de performanţă şi se realizează o diagnoză a nivelului de realizare

3. Se judecă nivelului de realizare

4. Se identifică punctele tari, a celor slabe şi a ţintelor pentru intervenţiile de remediere/dezvoltare

5. Se creează un grup de lucru pentru aplicarea măsurilor de îmbunătăţire (Evaluarea internă este coordonată şi realizată de către CEAC. Pentru zonele de îmbunătăţire se poate constitui o altă echipă, se pot stabili responsabili, în funcţie de rolul îndeplinit în organizaţie - profesor de specialitate, responsabil de comisie metodică, de arie curriculară etc., care să aplice programul de îmbunătăţire)

6. Se modifică / optimizează / completează PDI și PM şi planurile operaţionale

7. Se desfăşoară propriu-zis activităţile de dezvoltare/ optimizare/ remediere pentru domeniul selectat

8. Se reaplică instrumentul de evaluare.

**MODALITĂŢI DE IMPLEMENTARE A STRATEGIEI DE EVALUARE INTERNĂ A CALITĂŢII INSTRUMENTE SI PROCEDURI**

| **Nr.**  **crt** | **Obiective strategice** | **Modalitatea de implementare a acţiunilor** | **Instrumente / proceduri** | **Modalitatea de evaluare** |
| --- | --- | --- | --- | --- |
| **1.** | **Dezvoltarea unui sistem de învăţământ la standarde europene** | Realizarea programului de activitate al Comisiei de Evaluare şi Asigurarea Calităţii, procese verbale ale comisiei, chestionare, materiale legate de asigurarea calităţii la afişier, în centrul de documentare de la bibliotecă | Procedura de informare  Procedura de realizare, validare şi aprobare a ofertei şcolare | Planuri de îmbunătăţire pe compartimente |
| **2.** | **Asigurarea unor şanse egale la educaţie** | Formare profesională flexibilizată, astfel încât să răspundă solicitărilor de pe piaţa muncii | Procedura Consilierea elevilor de către psihologul şcolii  Procedura Pregătirea suplimentară a elevilor pentru obţinerea de performanţe | Graficul cabinetului psihologic Analiza nevoii de formare  Grafice de pregătire suplimentară |
| **3.** | **Eficientizarea activităţii comisiilor şi compartimentelor pentru obţinerea unui învăţământ de calitate** | Planul de activitate la catedre, programarea orelor deschise, fişele de observare a lecţiilor proiecte didactice, procese verbale ale Comisiei pentru curriculum | Procedura de observare a lecţiilor  Planificări, proiecte pe unităţi de învăţare, proiecte didactice; | Materiale de formare |
| **4.** | **Creşterea şanselor de reuşită socială şi profesională** | Fişe de opţiuni pentru CDL, informaţii privind piaţa muncii *(PRAI), PAS*  Grafice de pregătire suplimentară pentru examenul de bacalaureat; | Procedura de monitorizare şi evaluare a rezultatelor;  Procedura de consemnare a activităţii practice a elevilor la agenţii economici | Feed-back din partea  angajatorilor;  Diplome obţinute, grafice de progres şcolar |
| **5.** | **Realizarea unui climat socio- profesional afectiv** | Relaţii de colaborare între comisii metodice, cadre didactice-compartimente auxiliare Corespondenţa cu părinţii, procese-verbale şedinţe cu părinţii, îndrumare activităţi extraşcolare, dosar declaraţii părinţi, elevi | Procedura de colaborare interdisciplinară | Activităţi interdisciplinare; Implicarea părinţilor în acţiunile şcolii. |
| **6.** | **Dezvoltarea unor strategii de parteneriat calitativ** | Parteneriate cu ONG-uri, cu comunitatea locală, programe speciale de activităţi educative, cursuri de  formare, prelucrarea legislaţiei în consilii profesorale, anunţuri la avizier, informarea consiliului profesoral în legătură cu toate activităţile şi evenimentele din şcoală | Procedura pentru acordul de parteneriat, | Acorduri de parteneriat,  colaborări , activităţi diverse. |

Responsabil C.E.A.C.

Prof. Maris Ioana Cristina

Membri comisie:

Prof. Stroe Andreea-Teodora

Prof. Dabucean Monica

Prof. Kiss Irma

dna. Trandafir Irina

prof. Ionescu-Degan Alexandra

dl. Balosin Florin

observator din partea sindicatului: prof. Herepean Aurelia